cyanic-selkie/wikianc huggingface dataset:
Руанда
Политички систем
Политиките на Руанда се одвиваат во рамките на претседателска република, каде претседателот на Руанда е шеф на државата и претседател на владата. Руанда има повеќепартиски систем. Извршната власт е во рацете на владата на Руанда. Законодавната власт е во рацете на владата и во рацете на двата претставнички дома. На 5 мај 1995 транзиционалното национално собрание усвоил нов устав со кој се достигнал и мировен договор. По геноцидот во Руанда, мнозинството политичари биле жени и Руанда е првата и единствената држава во светот како националната легислатива е донесена од мнозинство жени.
Стопанство
Економијата на Руанда силно страдала за време на геноцидот од 1994 година, со голема загуба на човечки живот, неуспехот за одржување на инфраструктурата, грабежите и запоставување на значајни култури. Сето тоа предизвикало голем пад на БДП и уништување на способноста на земјата да привлече приватни и надворешни инвестиции. Од крајот на војната па навака, економијата на Руанда зајакнува и во 2008 БДО по глава на жител се проценил на 951 долари, во споредба со само  390 долари во 1994 година. Главни извозни пазари се Кина, Германија и САД. Валутата во Руанда се нарекува франк и економијата е управувана од страна на Централната Народна банка на Руанда, иако Руанда неодамна се приклучи кон Заедницата на Источна Африка и постојат планови за заеднички Источноафрикански шилинг, што би можел да се воведе во 2010 година.
Демографија
Повеќето од луѓето во Руанда зборуваат руанда (кињаруанда), еден од трите службени јазици во земјата, а додека во секојдневниот живот се користи и свахили. Образованите Руанѓани зборуваат француски и околу 5% зборува англиски. Во 2008 година владата на Руанда објави дека англискиот јазик ќе стане сослужбен јазик на државата, заедно со руанда и францускиот. Тој го заменил францускиот во образованието и во администрацијата. Руанда има поднесено апликација да стане дел од Комонвелтот - заедница на англојазични држави.
Етничкиот состав на руанѓанското 10 милионско население е поделено на 84% хуту, 15% туци, и 1% тва и останати во мал процент.
Горан Паскаљевиќ
Кариера
Дипломирал на Факултетот за филм и телевизија на Академијата за сценски уметности во Прага. Режирал многу документарни филмови и ТВ-драми за ТВ Белград, а првиот долгометражен филм — Чувар на плажата во зимски период, го снимил во 1976 година. Неговото дело брои 30 документарни и 13 играни филмови.
Во текот на април 2016 година, во Виена била одржана ретроспектива на неговите филмови.
Починал на 25 септември 2020 година во Париз. После кремирањето во Париз на гробиштата Пер Лашез неговите посмртни останки, на 10 октомври биле пренесени во Белград на „Ново гробље“.
Награди и признанија
Добитник е на многу престижни награди: Награда од критичарите за најдобар европски филм во 1998 година за Буре барут; Награда од критичарите во Сан Себастијан во 1990 година за Време на чуда. Магазинот Варајати (Variety), во 2001 година го рангирал во петте најдобри режисери на година (покрај Ласе Халстром, Нил Џордан, Стивен Содерберг и Едвард Јанг). Тој е првиот филмски режисер кој во 2002 година во Минхен ја добил наградата „Бернард Вики Мост“ за хуманизам во своите дела. Во ноември 2007 година, Паскаљевиќ бил одликуван со францускиот Орден за уметност и книжевност кој свечено му е врачен на 9 мај 2008 година во Белград.
Не го заобиколувале ниту наградите на домашните фестивали на играни филмови:
Корктаун Хисторик Дистрикт
Корктаун (Corktown) е дистрикт во Детроит, Мичиген. Овој дистрикт е најстариот во градот. Се вика Корктаун според Ирландците кој дојдел во Детроит; најмногу дојдел од Корк. Се наоѓа околу две километри од Тајгерс Стадион.
Мугерфугер
Мугерфугер (или moogerfooger на англиски) е заштитен знак на серија аналогни педали за електрични гитари изработени од MoogMusic. Моментално постојат пет различни видови на педали кои се произведени, а една од нив е произведена да обработува аналогни, наместо аудио сигнали. Шестиот модел е Analog Delay, и излезе во ограничен број од 1000 примероци.
Варца
Варца (Warza) — општина во округот Гота, во Тирингија, Германија.
Вуелта а Еспања 2013
Вуелта а Еспања 2013 било 68. издание на Вуелта а Еспања. Вуелта започнала во Галиција на 24 август 2013. Пет дена се возела низ Галиција, а потоа продолжила кон другите шпански области, како Кастиља и Леон, Екстремадура, Андалузија, Арагон, Каталонија, Ла Риоха, Кантабрија и Астурија, пред да се врати во Мадрид за последната етапа на 15 септември. Вуелта поминала и низ две соседни земји, Андора и Франција. Системот за бонификација за генералниот пласман на Вуелта а Еспања 2013 бил следен: 10 секунди за етапните победници, 6 секунди за второпласираните, 4 за третопласираните.
Крис Хорнер ја освоил Вуелта а Еспања 2013 на возраст од 41 година на 15 септември 2013, станувајќи најстариот победник на некој Гранд Тур.
Екипи и возачи
Деветнаесетте UCI World Tour екипи биле автоматски повикани на трката, додека три специјални покани биле испратени до професионалните континентални екипи.
†: Поканети професионални континентални екипи
КК Работнички сезона 2015/16
Предсезонски подготовки и промени
На крајот на јуни, Димитар Мираковски потпишал нов договор со Работнички за новата сезона. Претседателот на КК Работнички - Ристо Гапиќ ги најавил целите за новата сезона, односно подмладување на составот, и создавање своја сопствена академија. Исто така тој најавил дека клубот нема да цели кон нови титули во новата сезона, туку поработување на внатрешната состојба на клубот. Во јули, слободниот агент и најкорисен играч на претходната сезона - Ѓорѓи Чековски потпишал за косовски Сигал Приштина. Управата на КК Работнички била во исчекување колкав ќе и биде буџетот за новата сезона, која требала да го добие од главниот сопственик - Општината Центар. Дарко Соколов во август 2015 година по истекот на договорот го напуштил Работнички и потпишал за Карпош Соколи. Неколку дена подоцна, доскорешните кошаркари на Работнички, Црногорецот Игор Бијелиќ и Србинот Марко Ѓурковиќ, потпишале за Куманово 2009,  односно за романска БЦМ У Питешт. Клубот го напуштиле и Марјан Ѓуров како и Србинот Миљан Павковиќ. На местото на Марјан Србиновски, кој претходно станал селектор на македонската репрезентација, на негово место дошол Перо Блажевски на функцијата помошник тренер. На средината на август, крилниот центар на екипата од минатата сезона - Тодор Гечевски станал координатор на младинските школи.
На крајот на септември слободните агенти, репрезентативецот Стојан Ѓуроски кој претходната сезона играл за бугарски Левски и Бојан Крстевски кој настапувал во грчка Кавала, потпишале отворен договор со клубот. Потпишал и Александар Стефановски кој дошол од екипата на Водњански Лисици. Воедно во екипата се приклучиле и Андреј Цветковски од МЗТ Аеродром, Србинот Петар Николиќ од Водњански Лисици, Виктор Ефремовски од Вардар, Виктор Серафимовски од Шкупи, Ервин Цого од косовски Кастриоти, Томислав Петров од Кожув, како и Алаудин Мустафа од младинската екипа. Истовремено бил одржан Управниот Одбор при што се одлучило колкав буџет ќе добие клубот за престојната сезона.
Каркањоз
Каркањоз — село во Албанија. Селото се наоѓа во областа Белград и општината Рошник.
КК Работнички сезона 2015/16
Предсезонски подготовки и промени
Во возобновениот Суперкуп на Македонија кој се играл во Охрид и кој бил со нов формат,  Работнички во полуфиналето го победил фаворитот на хартија - Кожув со 79:56. Најмногу бодови остварил Стојан Ѓуровски кој завршил со 17 бода, Бојан Крстевски забележал 8 скокови додека Димитар Мираковски имал 8 асистенции. Во финалето Работнички бил поразен од МЗТ Аеродром со резултат 62:81. Димитар Мираковски постигнал 16 бода и пет асистенции, додека Стојан Ѓуровски имал осум скокови. Воедно Мираковски го добил признанието најкорисен играч на турнирот.
Октомври
Во првото коло во Првенството, Работнички му гостувал на Кожув, каде бил поразен со 88:67. Најмногу бодови остварил Стојан Ѓуроски - 13, Петар Николиќ и Бојан Трајковски завршиле со пет скокови, а капитенот Димитар Мираковски имал пет асистенции.
Иако било најавено дека Бојан Трајковски кој имал потпишано отворен договор со Работнички, дека преминал во грчки Аполон Патрас,  тој сепак не нашол заеднички договор со Аполон и останал во Работнички.
Во второто коло, Работнички му бил домаќин на гевгелиски Бест кој го победил со 84:46. Најдобар бодтер бил Виктор Серафимовски со 19 бода, Бојан Трајковски забележал седум скокови и Димитар Мираковски имал пет асистенции.
За време на последните тренинзи пред натпреварот против Фени Индустри, Ивица Димчевски ги скинал лигаментите на коленото и лекарските прегледи потврдиле дека ќе ја пропушти целата сезона. Истовремено пред натпреварот, во екипата пристигнал Јован Марковски кој бил слободен играч, а претходно настапувал во Фени Индустри.
Третото коло било одбележано со победа кога Работнички го победил Фени Индустри на гости со 79:82. Бојан Трајковски имал 23 бода и седум скокови, а Димитар Мираковски придонел со девет асистенции.
Работнички во четвртото коло ја пречекал Струмица и ја победил со 88:68. Најдобар бил Бојан Трајковски со 22 бода и десет скокови, а Димитар Мираковски придонел со шест асистенции.
Ноември
Во шестото коло Работнички бил поразен кога му бил домаќин на Куманово 2009 со резултат 64:82. Најмногу бодови остварил Стојан Ѓуроски - 16, а Димитар Мираковски имал седум скокови и шест асистенции.
По шестото коло, Јане Петровски го напуштил Работнички и потпишал за Фени Индустри.
Во седмото коло Работнички гостувал кај Карпош Соколи 2000 и притоа бил поразен со 87:64. Бојан Крстевски имал 15 бода, Стојан Ѓуроски остварил седум скокови исто како и Димитар Мираковски кој воедно имал и девет асистенции.
Претходно од составот биле отстранети Ервин Цого кој заминал во Шкупи и Виктор Серафимовски кој се преселил во Гостивар 2015, а бил пријавен Михајло Митев.
На крајот на ноември, Работнички раскинал со Бојан Трајковски кој потпишал со Куманово 2009, а на негово место дошол повратникот Ѓорѓи Чековски потпишувајќи отворен договор, откако претходно Чековски раскинал со косовска Сигал Приштина.
Во осмото коло Работнички загубил дома од Кожув со резултат 61:62. Најдобар поединец бил Горѓи Чековски со 28 бода и девет скокови, додека Димитар Мираковски остварил пет асистенции.
Декември
Во деветтото коло Работнички гостувал кај Бест и го победил со 56:84. Најдобар бодтер бил Стојан Ѓуроски со 22 бода и со 14 скокови, а Ѓорѓи Чековски имал четири асистенции.
Во десеттото коло Работнички бил поразен од Фени Индустри на домашен терен со 59:76. Најдобар играч бил Димитар Мираковски со 14 бода и шест асистенции, додека Ѓорѓи Чековски имал десет скокови. Во единаесеттото коло била поразена Струмица на гости со 56:79. Најдобар поединец бил Димитар Мираковски со 20 бода и три асистенции, а Ѓорѓи Чековски остварил 11 скокови.
Во дванаесеттото коло Работнички бил поразен дома од МЗТ Аеродром со 75:86. Најистакнати биле Ѓорѓи Чековски со 23 бода и 11 скокови и Димитар Мираковски со 10 асистенции.
Веднаш по натпреварот Стојан Ѓуроски го напуштил клубот и се преселил во Кожув. Истовремено Ѓорѓи Чековски потпишал за Работнички до крајот на сезоната.
Јануари
Во средината на јануари, крилниот центар Бојан Крстевски се здобил со скршеница на стапалото.
Во тринаесеттото коло Работнички загубил на гости од Куманово 2009 со 83:67. Најдобар бодтер бил Александар Стефановски со 24 бода, најмногу скокови имал Ѓорѓи Чековски - 12, додека Димитар Мираковски остварил пет асистенции.
Во четиринаесеттото коло Работнички бил поразен дома од страна на Карпош Соколи 2000 со 69:80. Најмногу бодови имал Димитар Мираковски - 27 како и шест асистенции, а Ѓорѓи Чековски имал 14 скокови.
Веднаш по натпреварот Диме Тасовски по четврти пат потпишал за Работнички, а претходно играл за КК Струмица. На крајот на јануари 2016 година било најавено дека Тодор Гечевски повторно ќе се активира како кошаркар и да се врати во екипата на Работнички,  но тоа не се остварило.
Во петнаесеттото коло Работнички загубил дома од Куманово 2009 со резултат од 76:87. Со најмногу бодови (27) завршил Диме Тасовски и истовремено се истакнал Ѓорѓи Чековски со девет скокови и седум асистенции.
Февруари
Во шестнаесетото коло Работнички победил на гости против Бест со 62:78. Најдобар бодтер бил Димитар Мираковски со 23 бода и со пет асистенции, а Ѓорѓи Чековски остварил десет скокови.
Во седумнаесеттото коло Работнички дома го поразил МЗТ Аеродром со 74:71. Најдобар стрелец бил Диме Тасовски со 19 бода, со осум скокови завршиле Ѓорѓи Чековски и Виктор Ефремовски, додека Димитар Мираковски и Петар Николиќ имале шест асистенции.
За време на Купот на Македонија 2016, Работнички загубил во четвртфиналето од Куманово 2009 со 85:79. Најдобар играч бил Ѓорѓи Чековски со 28 бода и 14 скокови, а најмногу асистенции остварил Димитар Мираковски - девет.
Во осумнаесеттото коло Работнички бил поразен од Фени Индустри на домашен терен со 66:75. Најдобар бодтер бил Ѓорѓи Чековски со 17 бода, додека Диме Тасовски имал осум скокови и четири асистенции.
Март
Во деветнаесеттото коло Работнички на гости загубил против Карпош Соколи 2000 со 83:72. Најдобар играч бил Ѓорѓи Чековски со 29 бода и со 12 скокови, а Јован Марковски остварил пет асистенции.
Во дваесеттото коло Работнички ја поразил Струмица на домашен терен со 85:61. Најдобар бодтер бил Диме Тасовски со 27 бода и седум скокови, исто толку скокови како Петар Николиќ кој имал и шест асистенции.
Во дваесет и првото коло Работнички победил на гости против Кожув со 75:81. Ѓорѓи Чековски имал 30 бода и 14 скокови, додека Диме Тасовски и Петар Николиќ оствариле четири асистенции.
Во дваесет и второто коло Работнички на гости загубил против Куманово 2009 со 98:67. Најдобар играч бил Ѓорѓи Чековски со 18 бода и со 11 скокови, а Петар Николиќ остварил пет асистенции.
Април
Во дваесет и третото коло Работнички го победил Бест со 90:88. Најдобар играч бил Димитар Мираковски со 28 бода и седум асистенции, а Диме Тасовски остварил 15 скокови.
Во дваесет и четвртото коло Работнички бил поразен при гостувањето кај МЗТ Аеродром со 81:71. Димитар Мираковски постигнал 23 бода како и пет асистенции, додека Ѓорѓи Чековски завршил со седум скокови.
На почетокот на април, актуелниот тренер на Работнички, Марин Докузовски потпишал договор во кој во следната сезона да остане како тренер на Работнички.
Во дваесет и петтото коло Работнички загубил на гости против Фени Индустри со 108:93. Најдобар поединец бил Ѓорѓи Чековски со 23 бода, 14 скокови и десет асистенции.
Во дваесет и шестото коло Работнички бил поразен дома од страна на Карпош Соколи 2000 со 80:98. Најмногу бодови имал Ѓорѓи Чековски - 28 како и девет скокови, а Димитар Мираковски имал девет асистенции.
Во дваесет и седмото коло била поразена Струмица на гости со 63:83. Најдобар кошаркар во екипата бил Димитар Мираковски со 29 бода и десет скокови и четири асистенции.
Во дваесет и осмото коло Работнички загубил дома од Кожув со резултат 75:76. Најдобар поединец бил Горѓи Чековски со 21 бод и девет асистенции, додека Диме Тасовски остварил десет скокови.
Разигрувањето Работнички го започнал во четвртфиналето против Куманово 2009 со негатива во победи 0-1 поради лошиот меѓусебен двобој со противникот (0-4). Во првиот натпревар Работнички на гости го победил Куманово 2009 со 82:85 и со тоа израмнил на 1-1. Најдобар бодтер бил Горѓи Чековски со 21 бод, додека Димитар Мираковски завршил со осум скокови и четири асистенци, исто толку асистенции како и Јован Марковски.
Во вториот натпревар Работнички дома загубил против Куманово 2009 со 60:77. Јован Марковски имал 17 бода, Ѓорѓи Чековски завршил со девет скокови, а Димитар Мираковски остварил девет асистенции.
Играчи кои го напуштиле клубот за време на сезоната
{| border="1" cellpadding="4" cellspacing="0" width="1050px" align:text="center" ! style="background-color:red; color:white;" align="center"| број ! style="background-color:red; color:white;" align="center"| име ! style="background-color:red; color:white;" align="center"| висина см ! style="background-color:red; color:white;" align="center"| позиција ! style="background-color:red; color:white;" align="center"| години ! style="background-color:red; color:white;" align="center"| националност ! style="background-color:red; color:white;" align="center"| година на пристигнување ! style="background-color:red; color:white;" align="center"| претходен клуб ! style="background-color:red; color:white;" align="center"| година на заминување ! style="background-color:red; color:white;" align="center"| следен клуб Крилен центар||align="center"|29|| || align="center"|2015 ||Сигал Приштина || align="center"|2015 || Куманово 2009
Стручен штаб
{| border="1" cellpadding="4" cellspacing="0" width="340px" align:text="center" ! style="background-color:red; color:white;" align="center"| име ! style="background-color:red; color:white;" align="center"| функција
Извор: basketball.org.mk
Статистика
Легенда
Македонски народни песни (збирка од 1952 г.)
„Македонски народни песни“ — антологија песни во обработка и редакција од македонскиот композитор Јосиф Чешмеџиев, заедно со Иван Ќулев и Панчо Владигеров, издадена од „Наука и изкуство“ во Софија, 1952 г.
Содржина
Збирката содржи вкупно 19 песни од селата Обидим, Лешница, Слаштен, Долно Броди – Серско, Безме, Брезница, Калапот, Плетена итн. Застапени се песните: „Хајдути“, „Мома војвода“, „Будимски јунаци“, „Затворница“, „Пиринска овчарка“, „Слана ме попари“,„Соракинка мала мома“, „Бела Неда“, „Сон ме ломи“, и др.
Калциум оксид
Подготовка
Калциум оксидот обично се добива со термичко распаѓање на материјали, како што се варовник или морски школки, кои содржат калциум карбонат (CaCO3; минерал калцит) во варовна печка. Ова се постигнува со загревање на материјалот до над 825 C, процес наречен калцинирање или согорување на вар, за ослободување на молекула на јаглерод диоксид (CO2), оставајќи зад себе жив вар. Ова е исто така една од ретките хемиски реакции познати во праисторијата.
Живата вар не е стабилна и, кога ќе се олади, спонтано ќе реагира со CO2 од воздухот сè додека, по доволно време, целосно не се претвори во калциум карбонат, освен ако не е гасена со вода за да се стегне како варов малтер или варов малтер.
Годишното светско производство на вар е околу 283 милиони тони. Кина е убедливо најголемиот светски производител, со вкупно околу 170 милиони тони годишно. Соединетите Американски Држави се следните по големина, со околу 20 милиони тони годишно.
Приближно 1,8t варовник е потребен по 1,0т жива вар. Брзата вар има висок афинитет за вода и е поефикасен десикант од силика гелот. Реакцијата на жива вар со вода е поврзана со зголемување на волуменот за фактор од најмалку 2,5.
Оружје
Во 80 п.н.е., римскиот генерал Серториј распоредил задушувачки облаци од каустичен вар во прав за да ги порази Чарацитани од Хиспанија, кои се засолниле во недостапни пештери. Слична прашина се користела во Кина за да се задуши вооружениот селански бунт во 178 н.е., кога варните коли опремени со мевови дувале варовнички прав во толпата.
Се смета дека варот бил дел од грчкиот оган. При контакт со вода, живата вар би ја зголемила својата температура над 150 C.
Дејвид Хјум, во својата Историја на Англија, раскажува дека на почетокот на владеењето на Хенри III, англиската морнарица уништила напаѓачка француска флота со заслепување на непријателската флота со жива вар. Веројатно варењето се користело во средновековната поморска војна - до употребата на „варовни минофрлачи“ за фрлање на непријателските бродови.
Замени
Варовникот е замена за вар во многу апликации, кои вклучуваат земјоделство, флуксирање и отстранување на сулфур. Варовникот, кој содржи помалку реактивен материјал, реагира побавно и може да има други недостатоци во споредба со вар, во зависност од примената; сепак, варовникот е значително поевтин од вар. Калцинираниот гипс е алтернативен материјал во индустриските малтери и малтери. Цемент, прашина од цементна печка, летечка пепел и прашина од вар печка се потенцијални замени за некои градежни употреби на вар. Магнезиум хидроксид е замена за вар во pH контролата, а магнезиум оксидот е замена за доломитската вар како флукс во производството на челик.
Безбедност
Поради силната реакција на живата вар со вода, живата вар предизвикува силна иритација кога се вдишува или се става во контакт со влажна кожа или очи. Вдишувањето може да предизвика кашлање, кивање и отежнато дишење. Потоа може да еволуира во изгореници со перфорација на носната преграда, абдоминална болка, гадење и повраќање. Иако живиот вар не се смета за опасност од пожар, неговата реакција со вода може да ослободи доволно топлина за да ги запали запаливите материјали.
Минерал
Калциум оксидот е исто така посебен минерален вид (со единечна формула CaO), наречен „Вар“. Има изометриски кристален систем и може да формира серија на цврсти раствори со монтепонит. Кристалот е кршлив, пирометаморфен и е нестабилен на влажен воздух, брзо се претвора во портландит (Ca(OH)2).
Урук
Урук бил древен град во Сумер, подоцна Вавилон, сместен источно од денешниот тек на реката Еуфрат, на линија на древниот канал Нил, во област со мочуришта, околу 230 километри југозападно од Багдад. Сè уште постои непотврдена теорема дека Ирак го добил своето име од Урук. Овој град имал околу 80.000 жители кои живееле во 6 километри квадратни, опкружени со ѕид. Во тоа време, ова го правело најголем град во светот. Бил еден од најстарите и најважните градови во Сумер. Претставувал претстолнина на Гилгамеш, главниот јунак на истоимениот еп. За ѕидовите се тврди дека се изградени по наредба на Гилгамеш, или поверојатно, неговиот претходник Енмеркар, на кого му се препишува и изградбата на храмот Eanna, посветен на богинката Inanna (Иштар). Овој град одиграл важна политичка улога од најраните времиња. Неговата важност е до 2004. година пред нова ера, кога тешко страда во борбрата на Вавилонците против Еламитите. Овие судири се прикажани во епот за Гилгамеш, при што истиот претставува извор на податоци од тоа време.
Културен Центар (историски округ)
Културен Центар (Cultural Center) е дистрикт во Детроит, Мичиген. Се наоѓа на Авенијата Вудвард и има три згради: Јавната библиотека на Детроит, Институтот за Уметности на Детроит, и Едукациската Меморијална зграда ''Хорас Х. Ракхам''.
Светско првенство во ракомет за мажи
Светско првенство во ракомет за мажи — меѓународно ракометно првенство во организција на Меѓународната ракометна федерација почнувајќи од 1938 г.
Првенства
Првото светско првенство се одиграло во 1938 г. и во него учествувале четири европски репрезентации. Низ историјата, во првенството доминираат европски екипии, дотолку што досега ниедна неевропска екипа нема освоено ниеден медал.
Во текот на годините е изменета и организацијата на првенството. Во прво време имало групни натпревари во прелиминарниот и главниот круг, но подоцна втората фаза на групни натпревари е заменета со елиминации.
Список на домаќини
Ова се земјите кои досега биле домаќини на првенствата. Наведени се по бројот на првенства што ги одржале како домаќин:
Железарница
Железарница (или: челичарница) — зграда, индустриски производствени погони или место каде железото се топи и каде се прават производи од тешко железо и челик. Во производството на железарницата се користат галванотехника и слични методи.
Нови Сад
Нови Сад (срп. Нови Сад/Novi Sad, унг. Újvidék, словач. Nový Sad, гер. Neusatz (an der Donau), лат. Neoplanta) е главен град на северната српска покраина Војводина и административен центар на Јужно-бачкиот округ. Нови Сад е поврзан со предградијата Сремска Каменица и Петроварадин, кои заедно со 13 други населени места (меѓу кои, Футог, Ветерник, Лединци и Буковац) се дел од новосадската општина.
Нови Сад е втор по големина град во Србија, по Белград. На најновиот попис од 2011, градот има урбано население од 277.522‏, додека населението на општината е 341.625. Градот се наоѓа на границата помеѓу регионите Бачка и Срем, на брегот на реката Дунав и каналот Дунав-Тиса-Дунав, притоа гледајќи на северните падини на планината Фрушка Гора. Надморската височина на рамничарскиот дел на градот е од 72 до 80 метри, а градот се наоѓа помеѓу 1.252 и 1.262 километар од течението на Дунав.
Име
Во Нови Сад покрај српскиот јазик официјално се користат и унгарскиот, словачкиот и панонскорусинскиот јазик. Името на градот на тие јазици гласи Újvidék (унгарски), Nový Sad (словачки) и Нови Сад (русински). На други јазици кои се од историско значење за Нови Сад, името гласи Neoplanta (латински), Neusatz или Neusatz an der Donau (германски), Novi Sad (хрватски), Novi Sad (романски) и Млада Лоза (бугарски).
Низ историјата, градот бил нарекуван Рацко (Српско) село, Рацка варош, Рацки град (Ratzen Stadt, Ratzenstatt) и Петроварадински шанац (Peterwardeiner Schantz), додека името Нови Сад (Neoplanta, Neusatz, Újvidék) датира од 1748 година.
Географија
Нови Сад се наоѓа на 45.33333°N, 19.85°W, во централниот дел на покраината Војводина, на север од Србија, на граница со Бачка и Срем. Градот лежи на брегот на реката Дунав, и зафаќа 1252 до 1262 километри од речниот тек. Кај Нови Сад од левата страна во Дунав се влева „Мали бачки канал“, кој е дел од системот Канал Дунав—Тиса—Дунав. Бачкиот дел на градот е сместен од двете страни на овој канал. Со 15 приградски населби, општинското подрачје на градот Нови Сад опфаќа површина од 702,7 км2, додека потесното подрачје на Нови Сад заедно со Петроварадин и Сремска Каменица зазема површина од 129,4 км2.
Низ градот минува сообраќајниот коридор бр. 10 кој на својот основен правец од Салцбург до Солун поврзува осум држави. Коридорот бр. 7 или Дунавски коридор преку Дунав ги поврзува земјите од западна Европа со Црно Море.
Клима
Климата во Нови Сад е умерено континентална и континентална, со што градот ги има сите четири годишни времиња. На есен и во зима дува студениот ветер кошава, кој обично трае од три до седум дена. Просечната температура на воздухот во градот е 10,9 °C, средната температура во јануари е −1 °C, додека во јули е 21,6 °C. Годишно во просек има 578 mm врнежи на дожд, а бројот на денови со врнежи е 122.
Стари населби
Освен трагите најдени од сите епохи околу Петроварадинската тврдина, постојат наоѓалишта кои покажуваат дека постојано се основале населби во овој реон. Така на местото Темеринска петља, каде имало ископување во 1981 година, најдени се остатоци од разни временски периоди, од палеолит до денес, констатирано е постоење на некропола од старчевачката култура и најдени се траги на големо средновековно село. На улицата „Јанко Чмелик“ 36 во праисториска остава најдени се фалсификувани монети со ликот на Александар Македонски, а се претпоставува дека фалсификатори биле Келтите. На местото на денешната нова зграда на Матица српска во текот на градежните работи во 1991 година биле пронајдени гробишта од бронзено време, дел од словенска населба и христијански гробишта.
Во месноста Клиса-Барутана најдени се артефакти кои се поврзуваат со бакарното време (3000—2000 години п.н.е.), кога дошло до појава на нови култури, односно степски номади, кои зборувале индоевропски јазици и се доселиле од Источна Европа. Во 1 век од новата ера, на подрачјето на Бачка се доселило сарматското племе Јазиги, а пронајдените римски пари на подрачјето на Нови Сад сведочат за трговачките врски на Јазигите со Римјаните.
Првиот историски документ кој зборува за постоење на населби во овој регион е повелбата на угарскиот крал Бела IV од 1237 година, во која ѝ подарува на новата опатија во Белакута (средновековно утврдување на локација на денешната Петроварадинска тврдина) имот и села од страна на Бачка. На подрачјето на градот постоело средновековна населба Сент Мартон (или Ке Сент Мартон). Постоењето на оваа населба било потврдено со откривање на костур со воена опрема во 1961 година на улицата „Ватрослав Јагиќ“ 21.
Населбата Бистрица (Bistritz) каде живееле словенски народи, се споменува на повеќе карти од 16 и 17 век, но археолозите не можеле да најдат материјални докази за нејзиното постоење.
Основање на градот
Се смета дека населбата од која е основан градот била основана по изгонот на Турците од овие краишта, во 1694 година, или некоја година подоцна. Оваа населба била позната како Рацка варош (Raitzenstadt, Ratzen Stadt, односно Српски град) и Петроварадински Шанац, а подоцна, во 1748 година го добила името Нови Сад. Првите жители на населбата биле во најголем дел Срби, но имало и Германци, Евреи, Унгарци, Ерменци, Бугари, Власи и Грци, што се знае од голем број пронајдени архитектонски и културни споменици. Од 1702 година, населбата била во состав на хабсбуршката воена граница, а од 1708 година била седиште на бачката епархија. Според податоците од 1720 година, Рацка варош имала 112 српски домаќинства, 14 германски и 5 унгарски. Во 1748 година, богатите граѓани на Рацка варош (неколку Срби и двајца Германци) заминале во Виена, каде за 80.000 рајнски форинти од царицата Марија Терезија го купиле статусот „Слободен кралски град“. Откако станал слободен град, Нови Сад го добил денешното име. Поради статусот слободен град, Нови Сад доживеал голем развој и напредок, па така во шеесеттите години од 18 век имал околу 8.000 жители, претежно занаетчии и трговци. Со градот управувал магистрат на чело со судија и дванаесет сенатори.
Во првата половина на 19 век, Нови Сад бил најголем српски град. Околу 1820 година градот имал околу 20.000 жители, од кои две третини биле Срби, а денес најголемиот српски град, Белград, имал толкав број на жители дури после 1853 година.
Револуцијата од 1848 и 1849 година
На 26 март 1848 година, во Нови Сад на собир била донесена петиција од 16 точки, што претставувала услов за самоуправна слобода на Србите во Унгарското Кралство, а во Сремски Карловци (13—15 мај 1848 г.) била прогласена автономна Српска Војводина, во чиј состав влегува Нови Сад. Новосадските Срби избрале делегација која на 8 април отишла во Пожун, да се договорат со Лајош Кошут за односите меѓу новата револуционерна унгарска влада и војводинските Срби. Договор не бил постигнат, туку на територијата на денешна Војводина почнала војна меѓу Србите и Унгарците, во која посебно настрадал Нови Сад. Градот бил бомбардиран од унгарската војска, и од над 2.800 згради и куќи, останале само околу 800, а населението се разбегало. Дури по дваесет години, на попис од 1870 година во Нови Сад имало 19.000 жители. До крајот на 19 век, етничкиот состав на градот се изменил, и од претежно српски град, станал мешан град. На пописот од 1880 година, 41,2% жители зборувале српски, а 25,9% унгарски јазик. До 1910 година, процентот на говорители на српскиот јазик паднал на 34,52%, а говорителите на унгарски јазик станале побројни, 39,72%. Многумина историчари ја оспоруваат точноста на овие резултати од пописот од 1910 година, затоа што не биле бележени етничката припадност ниту мајчиниот јазик, туку само „најчесто зборуваниот јазик“.
Меѓу двете светски војни
По капитулацијата на Австроунгарската монархија на 3 ноември 1918 година, Србите почнале да се организираат за преземање на власта во Нови Сад. Српскиот народен одбор упатил ултиматум на командантот на германските трупи да го напушти градот заедно со војниците на 8 ноември најдоцна до шест часот утрото. Ноќта меѓу 8 и 9 ноември, мандаторите на Српскиот народен одбор официјално ја презеле власта во Нови Сад од унгарскиот магистрат. Кога било јавено дека српската војска на Кралството Србија доаѓа во Нови Сад, ја пречекале 400 коњаници во народна облека, кои носеле срспко знаме, што му го предале на мајорот Војислав Бугарски, како командант на единиците на српската војска, а на главниот градски плоштад бил приреден свечен пречек на војската. На 1 декември 1918 година било прогласено новото Кралство Југославија, а Нови Сад влегол како составен дел од Кралството Србија.
Втора светска војна
Во текот на четирите години од Втората светска војна, окупаторите убивале, палеле, стрелале и малтретирале претежно Срби и Евреи, а едно од масовните злосторства е „Новосадската рација“, спроведена во јануари 1942 година, кога биле убиени и фрлени под дунавскиот мраз 1.246 новосаѓани, по националност 809 Евреи, 375 Срби, 18 Унгарци, 15 Руси и 2 Панонски Русини, од кои 489 мажи, 415 жени, 177 возрасни и 165 деца. Градот бил ослободен на 23 октомври 1944 година.
Во Нови Сад постоело движење на отпорот под водство на Комунистичката партија на Југославија, а во партизанските одреди и бригади учествувале 2.365 жители на Нови Сад, припадници на сите националности. За заслугите, Јосип Броз Тито на 7 мај 1975 година градот Нови Сад го одликувал со Орден на народен херој.
По војната
По 1948 година, во Нови Сад повторно најбројни жители биле Србите (50,9%). Градот почнал да се обновува, се отвориле нови фабрики, се изградиле нови булевари, згради и училишта, а во 1960 година бил основан и самостален Универзитет, во чиј состав имало девет факултети и неколку виши школи. Од 1980 година постои и новооснованата Војводинска академија на науките и уметностите.
На 6 октомври 1988 година, во Нови Сад биле организирани демонстрации, кои успеале да ја урнат тогашната војводинска влада. На демонстрантите им бил делен јогурт, а тие го фрлале на некои функционери, па поради ова, демонстрациите биле наречени „Јогурт револуција”.
По распадот на СФРЈ, Нови Сад станал дел од новата Сојузна Република Југославија во 1992 година.
За време на бомбардирањето во 1999 година од страна на НАТО, сите три моста на Дунав биле урнати, биле оштетени комуникациите, како и водоводниот и електричниот систем. Рафинеријата на нафта била речиси секојден бомбардирана, со што била предизвикана еколошка штета. Уништени биле и објекти на Радио-телевизија Војводина на Мишелук, а биле оштетени станбени, индустриски и други објекти во делови од градот.
По 2000 година во Нови Сада се интензивирала изградбата на станбени, деловни и други објекти, а бројот на жители во Нови Сад расте.
Демографија
Етничкиот состав на населението според пописот од 2011 година е следниот: Срби (78,68%), Унгарци (3,88%), Хрвати (1,31%), Роми (1,26%), Црногорци (1,19%), Југословени (0,75%), Словаци (0,71%) и останати. Во градот живеат и 892 Македонци (0,35%).
Алесандро Алтобели
Алесандро Алтобели (роден на 28 ноември 1955 година) е поранешен професионален италијански фудбалер кој играл како напаѓач и кој го освои Светското првенство во 1982 година со Италија. Наречен Спило („Игла“) поради неговата витка градба, Алтобели бил плоден стрелец и станал еден од најголемите и најефикасните италијански напаѓачи од доцните 1970-ти и 1980-тите. Алтобели моментално е најдобар стрелец на сите времиња во Купот на Италија, со 56 гола во 93 настапи, и деветти италијански играч со најмногу постигнати голови во сите натпреварувања, со речиси 300 голови во кариерата.
Клупска кариера
Алтобели е роден во Сонино, Латина. По периодите во Латина (Серија Ц) и Бреша (Серија Б), тој беше потпишан од клубот од Серија А Интернационале во 1977 година, за кого играл 466 пати, постигнувајќи 209 гола (128 во Серија А ). Тој придонесе многу за победата на неговиот тим во скудетото во 1980 година (постигнувајќи 15 гола), а исто така му помогна на Интер да освои две титули во Копа Италија во 1978 и 1982 година, завршувајќи како најдобар стрелец на турнирот во изданието во 1982 година, со девет гола. Алтобели, исто така, бил најдобар стрелец во Купот на победниците на европските купови 1978-79, со седум гола, што го предводеше Интер во четврт-финалето на турнирот. По неговиот долг период со Интер, тој играл една сезона со Јувентус во текот на сезоната 1987-88, пред повторно да ја завршил кариерата со Бреша во Серија Б, во текот на сезоната 1989-1990.
Меѓународна кариера
За Италија, Алтобели одиграл 61 натпревар помеѓу 1980 и 1988 година, постигнувајќи 25 гола, а моментално е шести највисок стрелец во Италија. Неговиот најзабележителен репрезентативен гол бил третиот гол на Италија во финалето на Светското првенство во ФИФА 1982 година, кое Италија го победи со 3-1 над Западна Германија. Откако влегол во седмата минута од игра за повредениот Франческо Грацијани, тој станал втора замена во историјата што постигнал гол во финале на Светското првенство на ФИФА (по Дик Нанинга во 1978 година и со Руди Волер и Марио Геце што го повторија тоа, во 1986 и во 2014 година., соодветно). Алтобели, исто така, играл на Евро 80, при што Италија завршил на четвртото место на домашен терен, како и ја претставуваше Италија на Светското првенство во фудбал во 1986 година, постигнувајќи четири гола, кои, сепак, не биле доволни за да се спречи бранителот на титулата да испадне од турнир во осминафиналето. Тој, исто така, ја претставувал Италија на Евро 88, каде што играл како капитен на тимот, водејќи го италијанскиот тим во полуфиналето уште еднаш. Тој забележал четири настапи за замена, постигнувајќи гол веднаш по влегувањето во игра во победата од 2-0 над Данска во групната фаза.
Стил на игра
Алтобели бил многу плоден стрелец, кој се сметал за комплетен напаѓач од светска класа. Добро заоблен центарфор, со око за гол, тој се истакнал во воздухот поради неговата прецизност, моќ, височина, агилност и акробатски способности; тој исто така бил брз, напорен и опортунистички играч, со одлична техника и имаше прецизен удар со двете нозе, и покрај тоа што беше природно левонога. И покрај неговата витка градба, тој имал одлична рамнотежа и измамничка сила. Покрај тоа, тој бил способен да ја заштити топката со грб кон голот и да ја држи до своите соиграчи.
По пензионирањето
По пензионирањето, тој играл за репрезентацијата на Италија во фудбал на плажа, како најдобар стрелец на Светското првенство во фудбал на плажа во 1995 и 1996 година.
Во 2000-тите, тој служел како стручњак за Ал Џезира. Од септември 2020 година, тој служел како стручњак за ТВ-шоуто на RAI A tutto campo. Тој, исто така, се појавил како стручњак во 90º минути.
Почести
Милан Интер
Италија
Индивидуален
Релативна влажност
Релативна влажност — односот од делумниот притисок на водената пареа и парниот притисок на водата на иста температура. Релативната влажност зависи од температурата и притисокот на системот кој се разгледува.
Дефинирање
Релативната влажност на мешавина од вода и воздух се дефинира како однос од делумниот притисок на водената пареа (H2O)   во мешавината и парниот притисок на водата  на одредена температура.
Релативната влажност вообичаено се изразува како процент и се пресметува со користење на следнава равенка:
Колку е поголем процентуалниот износ, толку е поголема влажноста на воздухот, со други зборови колку е поголема реалтивната влажност, толку е помало испарувањето. Ова влијае на начинот на кој човековото тело ја чувствува топлината.
Македонски песни (збирка од 1955 г.)
Содржина
Збирката содржи вкупно 18 песни сите разработени и хармонизирани за мешан хор, за тригласен женски хор, за машки хор. Застапени се песните: „Шар Планина (народна песна)“, „Кажи дилбер Стано“, „Ајде слушај Анѓо“, „Млад Манула мост ми прави“, „Зарумбале тупаните“, „Пошол Павле да се жени“, „На лојзе појдов“, „Тргна моме за вода“, „Легна моме на одрето“ и др.
241 п.н.е.
241 п.н.е. — година според општоприфатениот календар. Тоа била 241. година пред новата ера, 241. од првиот милениум п.н.е., 41. од 3 век п.н.е. и втора од 240-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Парадоксикон
Парадоксикон — книга раскази на Томислав Османли објавена во ВиГ Зеница, Скопје, 2020 година.
Содржина
Неговата книга „Парадоксикон“ содржи 12 раскази во одбрана на повредениот човек на денешницата, инструментализираниот човек, многу пати злоупотребената единка, женското битие особено, но и на цели социјално, бирократски или политички повредувани и ранувани колективитети.
Авторот ги открива гротескните и фантастични суштини на современото секојдневие соголувајќи ги актуелните начини на отуѓување. Тој живописно, комично и едновремено горчливо говори за деперсонализацијата, егоизмот, сексизмот, меркантилноста, профитерството, социопатијата, потрошуваштвото...поконкретно – за парцијализираното, некомплетно, осиромашено, на пати и крајно извитоперено, тажно „човекување“ на единката во современото пред сѐ наше, но и универзално општество. Расказ по расказ, во сѐ посилна и повпечатлива низа од сатирични доживувања и ситуации Османли ги гради своите книжевни согледби како светови на драстични растојанија колку од моралот, толку и од логичната реалност. Главни јунаци на оваа силна и енергична прозна книга се осамени личности препуштени на нивните судбини, карикатурално и живо насликани ликови, но и тревожни ситуации на современата општествена стварност кај нас, а во текот на слоењето на густиот наратив во најновата прозна книга на Османли, ќе се покаже, и во современиот, длабоко истравматизиран светски човек.
Скрдо (Раклиш)
Скрдо — археолошко наоѓалиште во радовишкото село Раклиш. Наоѓалиштето претставува вила рустика од римското време. На 2 км североисточно од селото, при обработувањето на земјиштето биле откриени ѕидови ѕидани од камен со варов малтер и дел од мермерен столб.
Вестхаузен (Гота)
Вестхаузен (Westhausen) — општина во округот Гота, во Тирингија, Германија.
Лафает, Алабама
Лафает (La Fayette) е град во Алабама, САД, административен центар на округот Чејмберс. Населението во градот изнесува 3,234 жители (2000).
Историја
Во 1832 година е формиран новиот округ Чејмберс. Предложено е административното седиште да биде што е можно поблиску до центарот на округот. Во октомври 1833 година земјиштата за новиот град се продавале на различни тендери. Градот прво бил именуван како Чејмберсвил, но до регистрирањето на градот на 7 јануари 1835 година, името е променето на Лафает.
Во градот се снимени сцени од филмот "Мисисипи во пламен". Лафает е родно место на светскиот шампион во бокс Џо Луис.
Карица (Албанија)
Карица — село во Албанија. Селото се наоѓа во областа Белград и општината Баз.
Гранд Циркус Парк
Гранд Циркус Парк Хисторик Дистрикт (Grand Circus Park) е дистрикт во Детроит, Мичиген. Се наоѓа малку северно од Кампус Маршус Парк, меѓу Детроит Театар Дистрикт и Даунтаун Детроит. Паркот беше основан во 1850 година и има многу стари статуи и фонтани.
Војшчице
Војшчице (Wojszczyce) — село во општината Закрочим во Новодвурскиот Округ на Мазовското Војводство, средна Полска.
Во селото е католиска капела на св. Јосиф. Исто така во Војшчице има основно училиште и единица на противпожарна бригада.
Брат ми брка диносауруси
Брат ми брка диносауруси е филм од 2019 година во режија на Стефано Ципани, базиран на истоимениот роман на Џакомо Мацариол.
Заплет
Џакомо „Џек“ е дете кое живее во Кастелфранко Венето, со своите родители Давиде и Катија и постарите сестри Кјара и Алис. Еден ден добива вест дека наскоро ќе добие брат, кој ќе се вика Џовани (Џио). По раѓањето на помалиот брат, Џек и неговото семејство откриваат дека Џовани има Даунов синдром. На почетокот Џек е среќен, бидејќи верува дека неговиот помал брат е некој вид на суперхерој, но со текот на времето ќе сфати дека неговите родители му дозволиле да верува во нешто многу поразлично од реалноста.
Години подоцна, кога Џек треба да избере средно училиште заедно со Виторио (Вито), најдобриот пријател во неговиот живот, Џек ја запознава Аријана и се заљубува, па решава да се запише во истото училиште како и девојката, по што го убедува и Виторио да го следи. Пристигнувајќи на училиште, Џек страда од својата срамежливост и сака да биде како постарите соученици, па се придружува на групата на неговата сакана Аријадна, главно за да ја импресионира. Потоа решава да се приклучи на музичкиот бенд на двете момчиња за кои смета дека најмногу им се восхитуваат во училиштето. Сепак, Џек често се чувствува непријатно и не може никому да каже дека има брат со Даунов синдром. Неговото молчење на оваа тема постепено се претвора во се поголема и поголема лага.
Џек подоцна открива дека бендот во кој свири има канал на YouTube, а исто така го покажува и на семејството. Малиот Џовани потоа решава да снима видеа и ги става на YouTube со помош на Виторио. Џек ги открива видеата, бидејќи некои од неговите другари ги гледаат, тој ги брише со тоа што вината ја префрла на непостоечка нео-нацистичка група.
Не можејќи да го превиди инцидентот, семејството на момчето повикува на протест против наводното нео-нацистичко движење, на кој присуствуваат и Џек, Аријана и неговиот клас. Конечно решен да престане да лаже, Џек јавно признава дека ги избришал видеата на Џовани и лажел за својот брат.
Џек ги разочара сите и сите се лути на него. Меѓутоа, со текот на времето, тој му се извинува на семејството, класот и пред се на Виторио и Аријана, и повторно стануваат најдобри пријатели.
Продукција
Филмот е снимен во Ченто, Пиве ди Ченто, Анзола дел Емилија и Болоња.
Дистрибуција
Филмот беше прикажан во италијанските кина почнувајќи од 5 септември 2019 година.
Заработка
Филмот заработи 2,5 милиони евра.
Во Италија е на 36-то место за најгледани филмови во сезоната 2019/2020.
Критика
Филмот имаше добри критики.
Тјенгунг (вселенска станица)
Тјенгунг  официјално Вселенска станица Тјенгунг, е вселенска станица конструирана од Кина во нискоземската орбита, помеѓу 340 и 450 км  над површината. Како прва долгорочна вселенска станица на Кина, таа е целта на „третиот чекор“ на кинеската вселенска програма за носење на екипаж во вселената. Откако ќе биде целосно завршена, Тјенгунг ќе има маса помеѓу 80 и 100 t, приближно една петтина од масата на Меѓународната вселенска станица и приближно со големината на деактивираната руска вселенска станица Мир.
Изградбата на станицата се базира врз основа на искуството добиено од нејзините претходници, Тјенгунг-1 и Тјенгунг-2. Првиот, односно централниот модул, Тјенхе („Хармонија на небото“), бил лансиран на 29 април 2021, по што следеле повеќе мисии со и без екипаж, и два други модула кои треба да бидат лансирани во 2022.